Ritratti: Kurja – knisja.mt .td_uid_2_617d7ed29f2bc_rand.td-a-rec-img{text-align:left}.td_uid_2_617d7ed29f2bc_rand.td-a-rec-img img{margin:0 auto 0 0} L-Erbgħa 10 ta' Novembru, l-Arċisqof Charles Scicluna se jiċċelebra quddiesa mal-gradwati l-ġodda tal-Università, fil-Konkatidral ta' San Ġwann, il-Belt Valletta u l-Ħamis 25 ta' Novembru, se jkun qed jiċċelebra quddiesa mal-gradwati l-ġodda tal-MCAST, ukoll fil-Konkatidral ta' San Ġwann, il-Belt Valletta. Dan tħabbar hekk kif il-kurja ppublikat iċ-ċelebrazzjonijiet liturġiċi mill-Arċisqof Charles Scicluna għal matul ix-xahar ta' Novembru. Matul Novembru, l-Arċisqof Charles Scicluna se jkompli jiċċelebra quddies matul il-ġimgħa kif ukoll nhar ta' Ħadd. Dawn iċ-ċelebrazzjonijiet liturġiċi qed jixxandru fuq TVM, Knisja.mt u Newsbook.com.mt. Il-quddies organizzat mill-Arċidjoċesi ta' Malta qed jixxandar: Mit-Tnejn sal-Ġimgħa fid-9:30 a.m. mill-Kappella tal-Madonna ta' Manresa, fil-Kurja tal-Arċisqof, il-Furjana. Wara l-quddiesa tingħad it-talba tar-rużarju li tixxandar fuq Knisja.mt u Newsbook.com.mt u Facebook u YouTube tal-Arċidjoċesi ta' Malta. Kull nhar ta' Ħadd fid-9:30 a.m. tiġi ċċelebrata quddiesa fuq TVM, Facebook u YouTube. F'dawn il-ġranet Monsinjur Arċisqof se jiċċelebra l-quddies f'dawn il-knejjes: It-Tnejn 1 ta' Novembru, fis-6:30 p.m., Monsinjur Arċisqof jiċċelebra quddiesa fil-festa tal-Qaddisin Kollha u jilqa' uffiċjalment żewġ seminaristi bħala kandidati għas-saċerdozju, fil-Konkatidral ta' San Ġwann, il-Belt Valletta. Din tixxandar fuq Knisja.mt u Newsbook.com.mt. It-Tlieta 2 ta' Novembru, fid-9:30 a.m., Monsinjur Arċisqof jiċċelebra quddiesa fit-Tifkira Solenni tal-Mejtin Kollha, fil-Knisja tal-Erwieħ, Ħal Tarxien, u wara jbierek iċ-ċimiterju madwar din il-knisja. Din tixxandar fuq TVM. Il-Ħamis 4 ta' Novembru, fid-9:30 a.m., Monsinjur Arċisqof jiċċelebra quddiesa fil-75 anniversarju tal-iskola St Michael, fl-iskola stess f'Santa Venera. Fis-6:00 p.m., Monsinjur Arċisqof jiċċelebra quddiesa li fiha Fra Francis Vassallo jagħmel il-professjoni perpetwa fl-Ordni ta' San Ġwann, fil-Konkatidral ta' San Ġwann, il-Belt Valletta. Il-Ġimgħa 5 ta' Novembru, fil-5:30 p.m., Monsinjur Arċisqof jamministra s-Sagrament tal-Griżma tal-Isqof lill-istudenti tal-Iskola San Anton, fis-Santwarju ta' Santa Tereża, Birkirkara. Is-Sibt 6 ta' Novembru, fl-10:00 a.m., Monsinjur Arċisqof jamministra s-Sagrament tal-Griżma tal-Isqof lill-istudenti tal-Iskola San Anton, fis-Santwarju ta' Santa Tereża, Birkirkara. Fis-6:00 p.m., Monsinjur Arċisqof jikkonċelebra fil-quddiesa li fiha ssir l-investitura tal-Ordni Ekwestri tas-Santu Sepulkru ta' Ġerusalemm, fil-Konkatidral ta' San Ġwann, il-Belt Valletta. Il-Ħadd 7 ta' Novembru, fl-10:00 a.m., Monsinjur Arċisqof ibierek il-Kappella ta' San Karlu Borromeo, fil-Palazz tal-Girgenti, is-Siġġiewi, u wara jiċċelebra quddiesa. Din tixxandar fuq TVM. Fis-6:00 p.m., Monsinjur Arċisqof jiċċelebra quddiesa fil-Knisja Parrokkjali ta' San Filep, Ħaż-Żebbuġ, fil-bidu tal-ħidma pastorali tal-arċipriet il-ġdid Dun Albert Buhagiar. It-Tlieta 9 ta' Novembru, fis-6:00 p.m., Monsinjur Arċisqof jiċċelebra quddiesa b'suffraġju għal ruħ isqfijiet, saċerdoti u reliġjużi li ħallew din id-dinja, fil-Katidral ta' San Pawl, l-Imdina. L-Erbgħa 10 ta’ Novembru, fis-6:30 p.m., Monsinjur Arċisqof jiċċelebra quddiesa mal-gradwati l-ġodda tal-Università, fil-Konkatidral ta’ San Ġwann, il-Belt Valletta. Din tixxandar fuq Knisja.mt u Newsbook.com.mt. Is-Sibt 13 ta’ Novembru, fis-6:00 p.m., Monsinjur Arċisqof jiċċelebra quddiesa fil-Kolleġġjata Bażilika ta’ San Pawl, ir-Rabat, fil-bidu tal-ħidma pastorali tal-arċipriet il-ġdid Dun Joseph Mizzi Il-Ħadd 14 ta’ Novembru, Jum it-Tifkira, fid-9:30 a.m., Monsinjur Arċisqof jiċċelebra Quddiesa Pontifikali fil-Konkatidral ta’ San Ġwann, il-Belt Valletta. Din tixxandar fuq TVM. Fis-6:00 p.m., Monsinjur Arċisqof jamministra s-Sagrament tal-Griżma tal-Isqof lill-adolexxenti, fil-Knisja Parrokkjali ta’ San Ġużepp, il-Kalkara. Aktar ċelebrazzjonijiet ta’ quddies għal matul ix-xahar ta’ Novembru: Is-Sibt 20 ta’ Novembru, fl-10:30 a.m., Monsinjur Arċisqof jiċċelebra quddiesa li fiha ssir il-konsagrazzjoni tal-artal, fil-kappella mal-kunvent tas-Sorijiet Agostinjani, Ħal Qormi. Il-Ħadd 21 ta’ Novembru, Solennità ta’ Sidna Ġesù Kristu Sultan tal-Ħolqien Kollu, fid-9:00 a.m., Monsinjur Arċisqof jiċċelebra quddiesa mill-Knisja Parrokkjali ta’ Santa Katarina, iż-Żejtun. Din tixxandar fuq TVM. Fil-5:00 p.m., Monsinjur Arċisqof imexxi t-Tieni Għasar fil-Bażilika ta’ Kristu Re, Raħal Ġdid. Din tixxandar fuq Knisja.mt u Newsbook.com.mt. It-Tnejn 22 ta’ Novembru, fis-6:00 p.m., Monsinjur Arċisqof jiċċelebra quddiesa fil-Katidral ta’ San Pawl, l-Imdina, fejn wara ssir il-gradwazzjoni tal-Istitut ta’ Formazzjoni Pastorali. Il-Ħamis 25 ta’ Novembru, fis-7:00 p.m., Monsinjur Arċisqof jiċċelebra quddiesa mal-gradwati l-ġodda tal-MCAST, fil-Konkatidral ta’ San Ġwann, il-Belt Valletta. Il-Ġimgħa 26 ta’ Novembru, fis-7:15 p.m., Monsinjur Arċisqof jiċċelebra quddiesa fl-40 anniversarju tal-Mensija Circle Catenian Association, fil-Knisja Arċipretali ta’ Stella Maris, Tas-Sliema. Is-Sibt 27 ta’ Novembru, fis-6:00 p.m., Monsinjur Arċisqof jiċċelebra quddiesa mal-impjegati u l-voluntiera ta’ Radju Marija fil-Kappella tas-Seminarju, Tal-Virtù, ir-Rabat u wara jbierek tliet xogħlijiet artistiċi ġodda, fil-Kappella ta’ Radju Marija. Il-Ħadd 28 ta’ Novembru, l-ewwel Ħadd tal-Avvent, fid-9:30 a.m., Monsinjur Arċisqof jiċċelebra l-quddiesa tal-Ħadd li tixxandar fuq TVM. Fis-6:00 p.m., Monsinjur Arċisqof jiċċelebra quddiesa fil-Kolleġjata tal-Immakulata Kunċizzjoni, Bormla. It-Tnejn 29 ta’ Novembru, fis-6:00 p.m., Monsinjur Arċisqof jiċċelebra quddiesa b’suffraġju għal ruħ l-Isqof Annetto Depasquale, fl-għaxar anniversarju mill-mewt tiegħu, fil-Kurja tal-Arċisqof, il-Furjana. .td_uid_3_617d7ed29f766_rand.td-a-rec-img{text-align:left}.td_uid_3_617d7ed29f766_rand.td-a-rec-img img{margin:0 auto 0 0}